Margaret Stuart

Dorothy Margaret Stuart, syntyjään Browne (1889–1963) oli brittiläinen runoilija, kirjailija ja olympiamitalisti.

Hän osallistui vuoden 1924 Pariisin olympialaisiin, joissa sai olympiahopeaa kirjallisuudessa teoksellaan Sword Songs. Olympiateos on kadonnut. Hän jakoi hopeasijansa Josef Petersenin Euryalen kanssa.

Stuartin kirjallisuus koostui suurelta osin historiallisista elämäkerroista. Hänen teoksiaan ovat muun muassa Dearest Bess (1955), The Daughters of George III (1939) ja A Book of Cats: Legendary, Literary and Historical (1959).  Hän kuului myös englannin kielen ja kirjallisuuden järjestöön English Associationiin vuodesta 1930 lähtien, toimitti järjestön News-Letter -lehteä sekä teki arvosteluja English -lehteen.

Lähteet

Vuonna 1889 syntyneet
Vuonna 1963 kuolleet
Brittiläiset runoilijat
Brittiläiset kirjailijat
Brittiläiset olympiamitalistit